CELEX: C2004/284/52
Language: fi
Date: 2004-11-20 00:00:00
Title: Asia T-377/04: Bart Nijsin 16.9.2004 Euroopan yhteisöjen tilintarkastustuomioistuinta vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/26
            
         Bart Nijsin 16.9.2004 Euroopan yhteisöjen tilintarkastustuomioistuinta vastaan nostama kanne
   (Asia T-377/04)
   (2004/C 284/52)
   Oikeudenkäyntikieli: ranska
   Bart Nijs, kotipaikka Bereldange (Luxemburg), on nostanut 16.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tilintarkastustuomioistuinta vastaan. Kantajan edustaja on asianajaja Fränk Rollinger ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa tilintarkastustuomioistuimen vuoden 2003 ylennyskierroksen yhteydessä tekemän päätöksen, jolla kantaja jätettiin ylentämättä käännösten tarkastaja -palkkaluokkaan (joka oli vuonna 2003 LA5).
            
         Oikeudelliset perusteet ja pääasialliset perustelut
   Kantaja vetoaa kanteensa tueksi siihen, että kyseessä olevassa ylennysmenettelyssä vastaaja on kantajan mukaan suorittanut virkamiesten vertailun ottamatta huomioon kaikkia niitä seikkoja, joilla olisi voinut olla vaikutusta vastaajan tekemän päätöksen lopputulokseen, välittämättä puolueettomuuden vaatimuksesta, syrjivästi, jättäen yksikön edun huomioonottamatta ja käyttäen sellaisista lähteistä, joita ei voida vertailla, peräisin olevia tietoja, jotka on väitetyn mukaan antanut yksi ainoa reviisori, jonka ammatillisen pätevyyden kantaja asettaa kyseenalaiseksi.